Прикасписка Низина

Прикасписка Низина (; ) — низинска рамничарска област северно од брегот на Каспиското Море, најголемата затворена водна површина на светот. Ова е големиот северен дел на пошироката Аралско-касписка Низина околу Аралското и Каспиското Море.

Каспиското Море е на височина 28 м под морското ниво, но низината не некои места е уште пониска, и достигнува -132 м кај Каракија близу Актау.__TOC__

Географија
Низината е сместена на јужниот крај од пустината Рин и се протега во Казахстан и Русија. Во неа лежи најголемиот дел од руската република Калмикија. Во Каспиското Море низ оваа област се влеваат реките Волга и Урал. Нивните делти претставуваат опширни моклишта. Пределите на низината се дел од континентален или полусув пустински биом. Просечните годишни врнежи изнесуваат 300 мм, а помалку од 10 % од подрачјето се наводнува. Освен Волга и Урал, поважни реки во низината се Емба, Терек и Кума. Има поголем број солени езера како Баскунчак, Индер, Аралсор, Камис-Самара, Елтон и Боткул.Гугл ЗемјаCaspian Lowland Population

Прикаписката Низина се наоѓа под морското ниво и во источниот дел има пространи мочуришта. Зафќа површина од  и е меѓу најголемите низини во Средна Азија. Изобилува со подезмни резерви нафта и гас, и низ пределите одат нафтоводи и гасоводи во сите правци. Геолозите сметаат дека Каспиското Море и низината се образувани од тектонски сили. Некои од нив мислат дека низинат асе одвоила од отворениот океан уште во древни времиња и станала огромно солено езеро. Низ областа проаѓал дел од стариот Пат на свилата. Најголеми градови во низината се Астрахањ во Русија Атирау во Казахстан. Денес нејзините предели се користат претежно за сточарство.

Низината има и забележителни солни куполи, особено до т.н. „волгоградска сол“. Овие драматично се извишуваат по патот од пустината Рин кон Капиското Море. Во западен Казахстан има околу 1.200 насобрани солни куполи. Една купола, лежиштето Шелкар, зафаќа површина од  и длабока е речиси 8 км.

Јужните предели на Прикаписката Низина (северното каписко крајбрежје) се одликуваат со големи влажни пространства настанати со плимни појави. Во низината живеат многу видови инсекти. Според проучувањата, загадувањето на водата, претежно од Волга, е опасна закана по биоразновидността на Прикасписката Низина. Главни загадувачи се индустријата, земјоделството и домаќинствата.

 Поврзано 
 Источноевропска Низина
 Аралско-касписка Низина

 Наводи 

 Надворешни врски 

 Природа на Астрахањскиот крај — географија, релјеф, клима, почви, флора и фауна, рудни богатства итн. 
 Прикасписка Низина — Голема руска енциклопедија 
 За солните куполи 


Категорија:Источноевропска Низина
Категорија:Низини во Русија
Категорија:Низини во Казахстан
Категорија:Рамници во Европа